Paralimulodes

Paralimulodes er en slekt av bittesmå biller som hører til familien fjærvinger (Ptiliidae).

Utseende 
En knøttliten (ca. 0,6 millimeter), avlangt dråpeformet og litt flat, blind fjærvinge, rødbrun på farge. Arten har reduserte fasettøyne og nokså korte, 8-leddete antenner med to-leddet klubbe. Hodet er helt dekket av pronotum. Beina er svært korte, leggene kjegleformede, føttene svært tynne.

Levevis 
Arten er knyttet til maur i slekten Neivamyrmex. Disse bittesmå, flate billene kan ri på hodet til maurene.

Utbredelse 
Slekten er utbredt i Amerika, der den er registrert både fra det sørlige USA og fra Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien Cephaloplectinae  - ikke i Norge, 37 kjente arter av biller med mer eller mindre reduserte øyne som lever i maurtuer. Ble før regnet som en egen familie under navnet Limulodidae.
 Slekten Paralimulodes Bruch, 1919
 Paralimulodes wasmanni Bruch, 1919

Referanser

Kilder 
Hall, W.E. 1995. Ptiliidae, Featherwing beetles i Tree of life.

Eksterne lenker 
 

Fjærvinger
Biller formelt beskrevet i 1919
Dyr formelt beskrevet av Carlos Bruch